Stupoare în Germania înainte de EURO 2024! Julian Nagelsmann e gata să lase acasă două legende
Germania este țara gazdă pentru EURO 2024, turneu transmis în exclusivitate pe PRO TV, PRO ARENA și VOYO.
Competiția se desfășoara în perioada 14 iunie - 14 iulie 2024, iar reprezentativa antrenată de Julian Nagelsmann este considerată una dintre favoritele pentru trofeul continental.
Potrivit statisticilor și cotelor, Germania se află pe locul trei, după Anglia și Franța.
Julian Nagelsmann, aproape de o decizie controversată
În presa din Germania a apărut informația potrivit căreia selecționerul nemților intenționează să-i lase acasă pe Mats Hummels (35 de ani), jucător calificat cu Borussia Dortmund în finala Champions League, și pe Leon Goretzka (29 de ani).
Nico Schlotterbeck, Jonathan Tah, Aleksandar Pavlovic, Manuel Neuer, Niclas Fullkrug, Chris Fuhrich și Robin Koch au fost anunțați până acum, în mod oficial, ca făcând parte din lotul Germaniei pentru EURO 2024.
Germania se află în grupa A, alături de Scoția, Ungaria și Elveția.
Serge Gnabry, incert pentru EURO 2024
Cu o lună înaintea startului turneului final, Germania a primit o veste teribilă. Serge Gnabry s-a accidentat în timpul partidei dintre Real Madrid și Bayern Munchen, din returul semifinalelor din UEFA Champions League și a fost schimbat în prima repriză.
În urma investigațiilor medicale, atacantul neamț a fost diagnosticat cu o ruptură musculară și va rata finalul sezonului, fiind incert și pentru participarea la EURO 2024.
În stagiunea actuală, jucătorul de 28 de ani a evoluat în 20 de meciuri pentru Bayern Munchen, marcând de cinci ori și oferind două assisturi.
Urmăriți SPORT.RO și pe Google News